Diari Oficial de la Generalitat Valenciana


Sumari del DOGV 3079, del 16-09-1997 (1997/10891)

DECRET 237/1997, de 9 de setembre, del Govern Valencià, pel qual s'autoritzen ensenyaments en la Universitat d'Alacant i la Universitat de València (Estudi General)
--------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/09/09/237/dof/vci/html**

### Dades del document

Número de DOGV
:   3079

Data del DOGV
:   16-09-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10692


Data del document
:   09-09-1997

Organisme emissor
:   Conselleria de Cultura, Educació i Ciència

Tipus de document
:   Decret

DECRET 237/1997, de 9 de setembre, del Govern Valencià, pel qual s'autoritzen ensenyaments en la Universitat d'Alacant i la Universitat de València (Estudi General). [97/A10136]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de la que correspon a l'estat.  
La Llei Orgànica 11/1983, de 25 d'agost, de Reforma Universitària, especifica les competències que corresponen a les comunitats autònomes en relació amb les universitats.  
El Reial Decret 2.633/1985, de 10 de novembre, sobre traspàs de serveis de l'administració de l'estat a la Generalitat Valenciana en matèria d'universitats, estableix en l'annex I.B).2.a) que la Generalitat Valenciana assumeix la competència de la creació, la supressió, l'adscripció i la integració, de les facultats, escoles tècniques, escoles universitàries i altres centres universitaris la creació dels quals no correspon a la universitat.  
El Reial Decret 557/1991, de 12 d'abril, sobre creació i reconeixement d'universitats i centres universitaris, en l'article 16, estableix els requisits necessaris per a l'ampliació d'ensenyaments conduents a l'obtenció de títols oficials.  
De conformitat amb el dit article, el Consell Social de la Universitat d'Alacant i de la Universitat de València han acordat proposar la implantació dels ensenyaments a què fa referència aquest decret.  
El Consell Interuniversitari de la Comunitat Valenciana, en la seua reunió de data 23 de desembre de 1996, prengué coneixement de la sol·licitud de la Universitat d'Alacant i de la Universitat de València, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de la Generalitat Valenciana, de Coordinació Interuniversitària de la Comunitat Valenciana.  
El Consell d'Universitats emeté un informe favorable amb relació a les propostes formulades per la Universitat d'Alacant i la Universitat de València, segons disposa l'article 16 del Reial Decret 557/1991, de 12 d'abril.  
Vistos l'article 9 de la Llei Orgànica 11/1983, de 25 d'agost, de Reforma Universitària, i el Reial Decret 1497/1987, de 27 de novembre, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 9 de setembre de 1997,  
DECRETE  
Article 1  
S'autoritza la implantació i la posada en funcionament en la Universitat d'Alacant dels ensenyaments conduents a la obtenció dels títols oficials de:  
- Llicenciat en Humanitats, en la Facultat de Filosofia i Lletres.  
- Arquitectura, en l'Escola Politècnica Superior.  
- Diplomat en Turisme, en la Facultat de Filosofia i Lletres.  
Article 2  
S'autoritza la implantació i la posada en funcionament en la Universitat de València (Estudi General) dels ensenyaments conduents a la obtenció dels títols oficials de:  
- Enginyer Tècnic en Telecomunicació, especialitat en Sistemes Electrònics, en la Facultat de Física.   
- Diplomat en Biblioteconomia i Documentació, en la Facultat de Geografia i Historia.  
DISPOSICIONS FINALS   
Primera  
Es faculta al conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest decret.  
Segona  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 9 de setembre de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller de Cultura, Educació i Ciència,  
FRANCISCO E. CAMPS ORTIZ


Còpia Permalink ELI